|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODINE**21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 109-17-M/4

Дана: 26.06.2017.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 109-17-M - Набавка алергена за потребе Клиничког центра Војводине**

**ПИТАЊE ПОТЕНЦИЈАЛНОГ ПОНУЂАЧА:**

,,**ПРЕДМЕТ: Зaхтeв зa изменом конкурсне дoкумeнтaциje за јавну набавку добара – НАБАВКА АЛЕРГЕНА ЗА ПОТРЕБЕ КЛИНИЧКОГ ЦЕНТРА ВОЈВОДИНЕ- рeдни брoj ЈН 109-17-М**

Пoштoвaни,

Потенцијални понуђач за јавну набавку добара –Алергени за потребе Клиничког центра Војводине - рeдни брoj 109-17-М**,**  а у склaду сa  чланом  63. Зaкoна o jaвним нaбaвкaмa, подноси захтев Наручиоцу за следеће појашњење/ измену конкурсне документације:

1. **СПЕЦИФИКАЦИЈЕ АЛЕРГЕНА за prik тест**

**Молимо Вас да извршите спецификацију по врсти алергена за ставку 4 – Алергени за prik тест разни 4 ml**

**Образложење:** Пошто је наша производња алергена специфична и у малим серијама, да не бисмо дошли у ситуацију да не можемо да испунимо нашу обавезу, омогућите нам да увек имамо одређену терапију за ваше одабране пацијенте, тако да нам је потребно да имамо унапред припремљене конкретне захтеве.

1. **РЕГИСТРАЦИЈА У АЛИМС-у**

На страни 8 конкурсне документације, под тачком 5. Додатни услови за учешће у поступку јавне набавке из члана 76. Закона, доказ за испуњеност ових услова је и Решење АЛИМС-а за стављање у промет производа који је предмет јавне набавке.

**Молимо Вас да изузмете овај доказ за ову јавну набавку**

**Образложење:** С' обзиром да АЛЕРГЕНИ нису регистровани у Агенцији за лекове и медицинска средства Србије и нико није регистровао овакву врсту производа, молимо Вас да не захтевате овај доказ већ да узмете у обзир само Решење од Министарства здравља Републике Србије за промет на велико лекова и медицинских средстава.

1. **РОК и МЕСТО  ИСПОРУКЕ:**

У оквиру конкурсне документације на страни бр. 12 под тачком: **9.3.** **Рок испоруке је: ''...**не дужи од 24 сата од пријема захтева''

Молимо Вас да рок испоруке буде:  **до 15 дана.**

**Образложење:**Због велике разноврсности производа, а малих производних серија, понекада нисмо у могућности да имамамо сваку врсту алергена на лагеру коју би могли да испоручимо у тако кратком року.

**9.3. Место испоруке је: ''**ФЦО магацин Центра за медицинско снабдевање''

**Молимо да извршите измену конкурсне документације тако да за Алергене, буде место испоруке– ФЦО магацин на адреси произвођача/понуђача.**

**Образложење:** На основу претходне сарадње између наших кућа, показало се, на основу учесталости захтева за испоруку и сразмерно томе, вредности појединачниох испорука, да – са становишта понуђача није увек економски оправдано ангажовати сопствено возило или ангажовати добављача услуге  за испоруку на адреси наручиоца.

Уколико нисте у могућности да прихватите измену да место испоруке буде ФЦО магацин на адреси произвођача/понуђача, неопходно је да се као наручилац обавежете да сукцесивне  порудџбине не буду испод 1/3 укупне уговорене количине добара.

У случају да прихватите наше предлоге, молимо  Вас да следствено измените конкурсну документацију свуда где се помиње рок и место испоруке, а посебно у Моделу уговора.

Молимо Вас да нам потврдите пријем овог е-маила.

С поштовањем,“

**ОДГОВОРИ НАРУЧИОЦА:**

1. Наручилац, из објективних разлога изузетно ограничених финансијских средстава, није у могућности да прихвати сугестију потенцијалног понуђача и остаје при својим захтевима.

2. и 3. Наручилац прихвата сугестију потенцијалног понуђача те ће у складу са тим извршити измену конкурсне документације, и исту благовремено и у складу са Законом објавити на порталу УЈН и својој интeрнет страници.

 С поштовањем,

*Комисија за јавну набавку 109-17-М*